rejauldu/bengali-wikipedia huggingface dataset:
অরুণিমা ঘোষ একজন বাঙালি চলচ্চিত্র ও টেলিভিশন অভিনেত্রী এবং মডেল। তিনি পশ্চিমবঙ্গের টেলিভিশন নাট্য জগতের একজন অত্যন্ত পরিচিত মুখ ও একজন বিজ্ঞাপন মডেল।   পেশাজীবন  অরুনিমা ঘোষ বেশ কয়েকটি সুপরিচিত ব্র্যান্ডের জন্য টেলিভিশন বিজ্ঞাপনে মডেলিঙের মাধ্যমে বিনোদন জগতে তার যাত্রা শুরু করেন। ২০০৪ সালে 'সূর্য্য' ছবি দিয়ে বাংলা চলচ্চিত্র ইন্ডাস্ট্রিতে অভিনয়ের অভিষেক হয়। তার পরের বছর, তিনি 'এক মুঠো চাবি' চলচ্চিত্রে অভিনয় করেছিলেন। ২০০৮ এ তিনি সহ-শিল্পী বাংলা চলচ্চিত্রের জনপ্রিয় অভিনেতা প্রসেনজিৎ চট্টোপাধ্যায় ও পাওলি দামের সাথে এক সিনেমায় কাজ করেছিলেন। অরুণিমাকে পাওলি দাম, বিক্রম চট্টোপাধ্যায় ও ইন্দ্রেনীল সেনগুপ্তের সঙ্গে 'এলার চার অধ্যায়' ছবিতে দেখা গেছিল। ২০১৪ সালে, রাহুল ব্যানার্জী ও বিশ্বনাথ বসুর সঙ্গে 'আমার আমি' চলচ্চিত্রে তিনি অভিনয়ে তার অত্যাশ্চর্য কর্মক্ষমতার পরিচয় দেন। তারপর তাকে 'এক ফালি রোদ' চলচ্চিত্রে অভিনয় করতে দেখা যায়।  ২০১৫ সালে, তিনি আবীর চট্টোপাধ্যায় এবং রাইমা সেনের সঙ্গে 'অ্যাবি সেন' চলচ্চিত্রে অভিনয় করেন। একই বছর, তিনি বঙ্কু বাবু চলচ্চিত্রে শাশ্বত চট্টোপাধ্যায় এবং লাবণী সরকারের সাথে অভিনয় করেন। সম্প্রতি, ২০১৬ তে শাশ্বত চট্টোপাধ্যায়, জয়া আহসান ও পায়েল সরকারের সাথে ঈগলের চোখ ছবিতে অরুনিমা কাজ করেন।   চলচ্চিত্র  বছরচলচ্চিত্রচরিত্রপরিচালকমন্তব্য২০২৩কীর্তনমণিমালাঅভিমন্যু মুখোপাধ্যায়২০১৮নীলাচলে কিরীটীকৃষ্ণাঅনিন্দ্য বিকাশ দত্ত২০১৭আসছে আবার শবরঅরিন্দম শীলশীর্ষেন্দু মুখোপাধ্যায় কর্তৃক  প্রজাপতির মৃত্যু ও পুনর্জন্ম গল্প অবলম্বনে২০১৬ঈগলের চোখগণিকা / মদের দোকানে গায়িকাঅরিন্দম শীলশীর্ষেন্দু মুখোপাধ্যায় সৃষ্ট শবর দাশগুপ্তর গোয়েন্দা কাহিনী অবলম্বনেঠাম্মার বয়ফ্রেন্ডরিনি২০১৫অ্যাবি সেন২০১৪এক ফালি রোদআমার আমিবঙ্কু বাবুছোট বউমাঅনিন্দ্য বিকাশ দত্তভাড়াটে২০১৩নায়িকা সংবাদ২০১২ব্ল্যাকমেলভ্রুণঅপ্রকাশিত আমি আছি সেই যে তোমারঅপ্রকাশিত এলার চার অধ্যায়বাপ্পাদিত্য বন্দ্যোপাধ্যায়রবীন্দ্রনাথ ঠাকুরের চার অধ্যায় উপন্যাস অবলম্বনেচাল - দ্য গেম বিগিন্স২০১১মনে মনে ভালোবাসালভ বার্ডসআপন শত্রু২০০৮হচ্ছেটা কি২০০৭প্রভু নষ্ট হয়ে যায়২০০৫সংগ্রামএক মুঠো ছবি২০০৪সূর্য্য   তথ্যসূত্র    বহিঃসংযোগ      বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:কলকাতার অভিনেত্রী বিষয়শ্রেণী:বাঙালি হিন্দু বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:বর্ধমান বিশ্ববিদ্যালয়ের প্রাক্তন শিক্ষার্থী
থাম্ব|আল শিন্দাঘায় উইন্ডটাওয়ার সহ শেখ সাইদ আল মাকতুম হাউস।  শেখ সাইদ আল মাকতুম হাউস হল একটি ঐতিহাসিক ভবন এবং সংযুক্ত আরব আমিরাতের দুবাইয়ের প্রাক্তন শাসক সাইদ বিন মাকতুম আল মাকতুমের প্রাক্তন আবাসিক কোয়ার্টার।  ভবনটি আল শিন্দাঘা এলাকায় দুবাই ক্রিক বরাবর অবস্থিত। এটি ১৮৯৬ সালের দিকে প্রতিষ্ঠিত হয়েছিল আল মাকতুম পরিবারের আসন হিসাবে। বিল্ডিংটি এখন একটি জাদুঘর যেখানে দুবাইয়ের পুরানো শহরের নিদর্শন এবং ছবি রয়েছে।House of Sheikh Saeed Al-Maktoom , . প্রদর্শনগুলি ৯টি উইংগুলিতে বিতরণ করা হয়েছে, নিম্নরূপ: সাইদ আল মাকতুম হাউসের ইতিহাস, আল মাকতুম পরিবার, ওল্ড দুবাই, মেরিন লাইফ, দুবাই থেকে দৃশ্য, দুবাইয়ের সামাজিক জীবন, মুদ্রা এবং স্ট্যাম্প, ঐতিহাসিক নথি এবং মানচিত্র। ভবনের মোট এলাকা ৩৬০০ বর্গ মিটার।  ১৯৫৮ সালে তার মৃত্যুর পর থেকে ভবনটি শেখ সাইদ আল মাখতুমের আবাসস্থল হিসেবে রয়ে গেছে। সাইটটি তার পুত্র এবং নাতির জন্মস্থানও।   তথ্যসূত্র    বহিঃসংযোগ   Sheikh Saeed Al Maktoum House , Dubai Culture & Arts Authority    বিষয়শ্রেণী:দুবাইয়ের জাদুঘর বিষয়শ্রেণী:সংযুক্ত আরব আমিরাতের সরকারি বাসভবন বিষয়শ্রেণী:সংযুক্ত আরব আমিরাতে রাজকীয় বাসভবন
সঞ্জয় ওয়ামান সাওয়াকরে ১৩তম মহারাষ্ট্র বিধানসভার একজন সদস্য। তিনি ভূসাওয়াল বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টির অন্তর্ভুক্ত।     তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মহারাষ্ট্রের জাতীয়তাবাদী কংগ্রেস পার্টির রাজনীতিবিদ বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ বিষয়শ্রেণী:মহারাষ্ট্র বিধানসভার সদস্য বিষয়শ্রেণী:মহারাষ্ট্র বিধানসভার সদস্য ২০১৪-২০১৯ বিষয়শ্রেণী:মহারাষ্ট্র বিধানসভার সদস্য ২০১৯-২০২৪ বিষয়শ্রেণী:১৯৬৯-এ জন্ম
মমিনুল হক ভূঁইয়া (জন্ম: অজানা - মৃত্যু: ১৬ ফেব্রুয়ারি, ১৯৯৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  মমিনুল হক ভূঁইয়ার পৈতৃক বাড়ি কুমিল্লা জেলার দাউদকান্দি উপজেলার কালা সাদাধিয়া (ভূঁইয়া বাড়ি) গ্রামে। তার বাবার নাম সিরাজুল হক ভূঁইয়া। তার স্ত্রীর নাম সুফিয়া খাতুন। তাদের ছয় মেয়ে।   কর্মজীবন  ১৯৭১ সালে মমিনুল হক ভূঁইয়া চাকরি করতেন বিদ্যুৎ বিভাগে। কুমিল্লা বিদ্যুৎ সরবরাহ কেন্দ্রে সহকারী প্রকৌশলী হিসেবে কর্মরত ছিলেন। ২৫ মার্চ মুক্তিযুদ্ধ শুরু হলে ঝাঁপিয়ে পড়েন যুদ্ধে। কুমিল্লার বিভিন্ন স্থানে প্রতিরোধযুদ্ধে সক্রিয় ভূমিকা পালন করেন তিনি। প্রতিরোধযুদ্ধের পর ভারতে যান মমিনুল হক ভূঁইয়া। প্রথমে মুক্তিবাহিনীর ২ নম্বর সেক্টরে সাংগঠনিক নানা কাজে যুক্ত ছিলেন। পরে গেরিলা বাহিনীতে অন্তর্ভুক্ত হন। কুমিল্লার দাউদকান্দি এবং নারায়ণগঞ্জের রূপগঞ্জ, বৈদ্যেরবাজার, সিদ্ধিরগঞ্জসহ আরও কয়েক স্থানে বেশ কয়েকটি গেরিলা অপারেশনে তিনি অংশ নেন। স্বাধীনতার পর বাংলাদেশ বিদ্যুৎ উন্নয়ন বোর্ডে কর্মরত ছিলেন তিনি। কুমিল্লায় তত্ত্বাবধায়ক প্রকৌশলী হিসেবে কর্মরত থাকা অবস্থায় মারা যান।   মুক্তিযুদ্ধে ভূমিকা  সিদ্ধিরগঞ্জ বিদ্যুৎকেন্দ্র আক্রমণ করতে ১৯৭১ সালে শীতের রাতে নিঃশব্দে শীতলক্ষ্যা নদীর পাড়ে সমবেত হন মমিনুল হক ভূঁইয়াসহ একদল মুক্তিযোদ্ধা। তারা সমবেত হয়েছিলেন ঢাকা-চট্টগ্রাম সড়কের বর্তমান কাঁচপুর সেতুর কাছে। তখন সেখানে সেতু ছিল না। তারা সেদিন বিদ্যুৎকেন্দ্রে গেরিলা অপারেশন করলেও মমিনুল হক ভূঁইয়া ও তার সহযোদ্ধারা সেখানে আক্রমণ চালাননি। তাদের মূল লক্ষ্য ছিল বিদ্যুৎকেন্দ্রের ট্রান্সফরমার বিস্ফোরকের সাহায্যে ধ্বংস করে সটকে পড়া। তবে আক্রান্ত হলে যুদ্ধের প্রস্তুতিও ছিল তাদের। দুঃসাধ্য ছিলো মিশনটি। পাকিস্তানি সেনারা টের পেলে মুক্তিযোদ্ধাদের সব পরিকল্পনাই বানচাল হয়ে যেত। সে জন্য মমিনুল হক ভূঁইয়া ও তার সহযোদ্ধারা সবাই ছিলেন সতর্ক। শেষ পর্যন্ত পাকিস্তানি সেনাদের ফাঁকি দিয়ে তিনি ও তার কয়েকজন সহযোদ্ধা কেন্দ্রের ভেতরে ট্রান্সফরমারের কাছে যেতে সক্ষম হন। বাকি ব্যক্তিরা বাইরে থাকেন তাদের নিরাপত্তায়। পিকে চার্জ নিয়ে গিয়েছিলেন তারা। সেগুলো ট্রান্সফরমারের গায়ে লাগিয়ে তারা কর্ডেক্স লাগান। কর্ডের মাঝ বরাবর ছিল ডেটোনেটর। সফলতার সঙ্গেই সব কাজ তারা শেষ করে সংযোগ তারে আগুন দেওয়ার কয়েক মিনিট পর বিদ্যুচ্চমকের মতো এক ঝলক আলো দেখা যায়। আর মূহুর্তেই প্রহরারত পাকিস্তানিদের হতবাক করে দিয়ে একের পর এক ঘটে বিকট বিস্ফোরণ। তারপর চারদিক নিকষ অন্ধকারে ছেয়ে যায়। সেদিন তাদের অপারেশনে ধ্বংস হয় সিদ্ধিরগঞ্জ বিদ্যুৎকেন্দ্রের চারটি ট্রান্সফরমার। এতে ঢাকা-নারায়ণগঞ্জের অনেক অংশে বিদ্যুৎ সরবরাহ বন্ধ হয়ে যায়।   পুরস্কার ও সম্মাননা   বীর প্রতীক   তথ্যসূত্র    পাদটীকা       বহি:সংযোগ   বিষয়শ্রেণী:বীর প্রতীক বিষয়শ্রেণী:১৯৯৪-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
{{তথ্যছক | abovestyle = border-top:8px solid #009edb;padding-bottom:0.25em;border-bottom:2px solid #009edb; | above = জাতিসংঘ    | image =  | caption =   | headerstyle = background:#ddd;  | label1 = তারিখ | data1 =    | label2 = সভা নং | data2 =   | label3 = কোড | data3 =   | label4 = বিষয় | data4 =   | header5 =   | data6 =   | label7 =  | class7 = nowrap | data7 = {{unbulleted list            | | | | {{#if:     |}}|   | label8 = ফলাফল | data8 =   | header9 =   | label10 =  | class10 = nowrap | data10 =    {{#ifeq:নিরাপত্তা পরিষদ|নিরাপত্তা পরিষদ      | {{#ifexpr:()<=(75)         |  }}        {{#ifexpr:()>=(76) and ()<=(107)         |  }}        {{#ifexpr:()>=(108) and ()<=(129)         |  }}        {{#ifexpr:()>=(130) and ()<=(131)         |  }}        {{#ifexpr:()>=(132) and ()<=(140)         |  }}        {{#ifexpr:()>=(141) and ()<=(301)         |  }}        {{#ifexpr:()>=(302) and ()<=(477)         |  }}        {{#ifexpr:()>=(478) and ()<=(724)         |  }}        {{#ifexpr:()>=(725) and ()<=(888)         |  }}        {{#ifexpr:()>=(889)         |  }}      }}  | label11 =  | class11 = nowrap | data11 =    {{#ifeq:নিরাপত্তা পরিষদ|নিরাপত্তা পরিষদ      | {{#switch:         | ১৯৪৬ =          | ১৯৪৭ =          | ১৯৪৮ =          | ১৯৪৯ =          | ১৯৫০ =          | ১৯৫১ =          | ১৯৫২ =          | ১৯৫৩ =          | ১৯৫৪ =          | ১৯৫৫ =          | ১৯৫৬ =          | ১৯৫৭ =          | ১৯৫৮ =          | ১৯৫৯ =          | ১৯৬০ =          | ১৯৬১ =          | ১৯৬২ =          | ১৯৬৩ =          | ১৯৬৪ =          | ১৯৬৫ =          | ১৯৬৬ =          | ১৯৬৭ =          | ১৯৬৮ =          | ১৯৬৯ =          | ১৯৭০ =          | ১৯৭১ =          | ১৯৭২ =          | ১৯৭৩ =          | ১৯৭৪ =          | ১৯৭৫ =          | ১৯৭৬ =          | ১৯৭৭ = {{ubl||||{{#ifexpr:()>=(403) and ()<=(404)|}} {{#ifexpr:()>=(405) and ()<=(422)|}}||||||}}         | ১৯৭৮ =          | ১৯৭৯ =          | ১৯৮০ =          | ১৯৮১ =          | ১৯৮২ =          | ১৯৮৩ =          | ১৯৮৪ = {{ubl|{{#ifexpr:()>=(554) and ()<=(559)|}}|{{#ifexpr:()>=(546) and ()<=(554)|}} {{#ifexpr:()>=(555) and ()<=(559)|}}||||||||{{#ifexpr:()>=(546) and ()<=(553)|}}|}}         | ১৯৮৫ =          | ১৯৮৬ =          | ১৯৮৭ =          | ১৯৮৮ =          | ১৯৮৯ =          | ১৯৯০ = {{ubl|||||||||{{#ifexpr:()>=(647) and ()<=(654)|}} {{#ifexpr:()>=(655) and ()<=(683)|}}|}}         | ১৯৯১ =          | ১৯৯২ =          | ১৯৯৩ =          | ১৯৯৪ =          | ১৯৯৫ =          | ১৯৯৬ =          | ১৯৯৭ =          | ১৯৯৮ =          | ১৯৯৯ =          | ২০০০ =          | ২০০১ =          | ২০০২ =          | ২০০৩ =          | ২০০৪ =          | ২০০৫ =          | ২০০৬ =          | ২০০৭ =          | ২০০৮ =          | ২০০৯ =          | ২০১০ =          | ২০১১ =          | ২০১২ =          | ২০১৩ =          | ২০১৪ =          | ২০১৫ =          | ২০১৬ =          | ২০১৭ =          | ২০১৮ =          | ২০১৯ =          | ২০২০ =          | ২০২১ =          | ২০২২ =          | ২০২৩ =          | #default =         }}    }}  }}
১৯৬২ সালের ফেব্রুয়ারিতে আসাম বিধানসভার নির্বাচন অনুষ্ঠিত হয়। ১০৫টি আসনে মোট ৪০৯ জন প্রার্থী প্রতিদ্বন্দ্বিতা করেছিলেন।  ১০১ জন পুরুষ এবং চারজন মহিলা নির্বাচিত হয়েছেন। ভারতীয় জাতীয় কংগ্রেস জনপ্রিয় ভোট এবং সংখ্যাগরিষ্ঠ আসন জিতে নেয় এবং বিমল প্রসাদ চালিহা আসামের মুখ্যমন্ত্রী নিযুক্ত হন।  অল পার্টি হিল লিডার্স কনফারেন্স এগারোটি আসন এবং স্বতন্ত্র প্রতিযোগীরা আটটি আসন জিতেছে।  বিধানসভার ১০৫টি আসনের মধ্যে ৭৭টি ছিল সাধারণ, ২৩টি ছিল তফসিলি উপজাতির জন্য এবং পাঁচটি ছিল তফসিলি জাতির জন্য।"Assam Election Results, 1962". Election Commission of India. Retrieved 11 February 2022.  ফলাফল   তথ্যসূত্র   বিষয়শ্রেণী:আসাম বিধানসভা নির্বাচন বিষয়শ্রেণী:১৯৬২-এ ভারতে রাজ্য বিধানসভা নির্বাচন
নড়াইল সরকারি উচ্চ বিদ্যালয় নড়াইল জেলার একমাত্র সরকারি বালক বিদ্যালয়। এটি শত বছরের পুরনো বিদ্যালয়, যা নড়াইল জেলার নড়াইল সদর থানায় অবস্থিত। এখানে তৃতীয়  শ্রেণী হতে দশম শ্রেণী পর্যন্ত পড়ানো হয়।   খ্যাতি  বিখ্যাত জীবনীকার মহেন্দ্রনাথ গুপ্ত এই বিদ্যালয়ের মাধ্যমে শিক্ষকতা জীবন শুরু করেন।    তথ্যসূত্র    বিষয়শ্রেণী:নড়াইল জেলার বিদ্যালয় বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:১৯০৩-এ ব্রিটিশ ভারতে প্রতিষ্ঠিত বিষয়শ্রেণী:বাংলাদেশের বালক বিদ্যালয় বিষয়শ্রেণী:১৯০৩-এ প্রতিষ্ঠিত শিক্ষাপ্রতিষ্ঠান
তেরেস্কা তরেস (১৯২০-২০১২) একজন ফরাসি লেখিকা ছিলেন। তিনি ব্যক্তিগত জীবনে একজন সমকামী মহিলা ছিলেন যদিও তার দুইটা পুরুষের সঙ্গে বিয়ে হয়েছিলো। ১৯২০ সালে প্যারিসে জন্মগ্রহণকারী তেরেস্কা ১৯৩৯ সালে দ্বিতীয় বিশ্বযুদ্ধ চলাকালে ফরাসী সেনাবাহিনীতে সৈনিক হিসেবে যোগ দেন এবং প্রচুর নারী সৈনিকদের সঙ্গে নারী-নারী সহবাস করেন। তার আসল নাম ছিলো তেরেস্কা শোয়ার্জ।  তেরেস্কা নারী সমকামিতা-কাহিনী বিশিষ্ট উপন্যাস উইমেন্স ব্যারাকস (১৯৫০) লিখে অনেক প্রশংসিত হন। তেরেস্কা সব বইই ফরাসি ভাষায় লিখেছিলেন তবে তার বইগুলো ইংরেজি ভাষায় অনুবাদ করা আছে। জীবন তেরেস্কার বাবা ছিলেন একজন ভাস্কর্যশিল্পী এবং তিনি পোল্যান্ডের ইহুদী ছিলেন আর তেরেস্কার মা ছিলেন ফরাসি খ্রিষ্টধর্মের অনুসারী; তার বাবার নাম ম্যারেক শোয়ার্জ অনুসারেই তেরেস্কার নাম তেরেস্কা শোয়ার্জ রাখা হয়েছিলো, তেরেস্কার মার নাম ছিলো গিনা পিঙ্কাস।  ১৯৪০ সালে ফ্রান্স দেশটি জার্মানির নাৎসি বাহিনীর কবলে পড়ে যায় পুরোপুরি যারা ছিলো ইহুদিবিদ্বেষী তখন তেরেস্কার পরিবার ব্রিটেনে পাড়ি জমায়। তেরেস্কা আগেই (১৯৩৯ সালে) ফরাসী সেনাবাহিনীতে যোগ দিয়ে ফেলেছিলেন আর তিনি তার মাতৃভূমি ছাড়তে চাচ্ছিলেননা তবে পরে তিনি তার অধিনায়ক কর্নেল শার্ল দ্য গোল (যিনি পরে ফ্রান্সের রাষ্ট্রপতি হয়েছিলেন) তার ব্রিগেড সহ ব্রিটেনে চলে যান। জর্জ তরেস নামের এক পুরুষের সঙ্গে তেরেস্কার বাবামা ১৯৩৮ সালে বিয়ে দিলেও তেরেস্কা ১৯৩৯ সালে সামরিক বাহিনীতে ঢোকার সময় জর্জকে তালাক দেন। দ্বিতীয় বিশ্বযুদ্ধ শুরু হয়ে গেলে তেরেস্কা ব্রিটিশ সেনাবাহিনীর মহিলা সৈনিকদের সঙ্গে সমকাম করা শুরু করেন এবং যুদ্ধ শেষ হলে ১৯৪৭ সালে তেরেস্কার বাবামা আবার তেরেস্কাকে মেয়ার লেভিন নামের এক পুরুষের সঙ্গে বিয়ের ব্যবস্থা করেন, এই বিয়ে তেরেস্কা টিকিয়ে রাখেন এবং নিজের গর্ভে এই পুরুষের সন্তান নেন।  তিনি তার নারী-নারী সহবাসের অভিজ্ঞতা নিয়ে উইমেন্স ব্যারাকস নামের উপন্যাস লিখেছিলেন তার দ্বিতীয় স্বামী মেয়ারের অনুরোধে যিনি তেরেস্কার বই ইংরেজি ভাষায় অনুবাদ করে দিয়েছিলেন।  ২০১২ সালের ২০শে সেপ্টেম্বর ৯২ বছর বয়সে বার্ধক্যজনিত নানান সমস্যায় ভুগে তেরেস্কা মারা যান।  তথ্যসূত্র  বহিঃসংযোগ  Women's Barracks at The Feminist Press    Daily Telegraph obituary  Tereska Torres at AJPN (French)  বিষয়শ্রেণী:ফরাসি লেখিকা বিষয়শ্রেণী:লেসবিয়ান লেখিকা বিষয়শ্রেণী:প্যারিসের লেখক বিষয়শ্রেণী:১৯২০-এ জন্ম বিষয়শ্রেণী:২০১২-এ মৃত্যু বিষয়শ্রেণী:২০শ শতাব্দীর ফরাসি ঔপন্যাসিক বিষয়শ্রেণী:ফরাসি নারী ঔপন্যাসিক
ভবেন বরুয়া (; ) অসমের একজন কবি, প্রবন্ধকার ও সমালোচক। Modern Indian literature,an anthology,Volume 3, By K. M. George, Sāhitya Akādemī, আহরণ ২১.০৯.২০১১ সোণালী জাহাজ তার শ্রেষ্ঠ কাব্য-কৃতি হিসেবে গণ্য করা হয়। The Encyclopaedia Of Indian Literature,Volume 1,By Amaresh Datta, আহরণ ২১.০৯.২০১১ এই গ্রন্থের জন্য তিনি ১৯৭৮ সনে প্রকাশন পরিষদ পুরস্কার ও ১৯৭৯ সনে সাহিত্য অকাদেমি পুরস্কার লাভ করেন।  জন্ম ১৯৪১ সনে অসমের শিবসাগর জেলার জাঁজী নামক স্থানে ভবেন বরুয়ার জন্ম হয়। তার পিতার নাম দেবেন্দ্র নাথ বরুয়া ও মাতার নাম কাঞ্চান বালা বরুয়া। শিক্ষা ও কর্মজীবন ১৯৫৬ সনে কটন কলেজিয়েট হাইস্কুল থেকে প্রবেশিকা পরীক্ষায় উত্তীর্ণ হন। ১৯৫৮ সনে জগন্নাথ বরুয়া মহাবিদ্যালয় থেকে আই.এ ডিগ্রী লাভ করেন। ১৯৬০ সনে তিনি স্কটিশ চার্ছ কলেজ থেকে ইংরেজি বিষয়ে স্নাতক ডিগ্রী লাভ করেন। তারপর তিনি এক বৎসরের জন্য যোরহাট বিদ্যালয়ে শিক্ষকতা করেন ও দের বৎসরের জন্য আকাশবানী দিল্লী বিভাগে যোগদান করেন। ১৯৬৩ সনে দিল্লী বিশ্ববিদ্যালয় থেকে স্নাতকোত্তর ডিগ্রী লাভ করেন। শিক্ষা সমাপ্ত করে তিনি কিছুদিন পাঞ্জাব বিশ্ববিদ্যালয়ে ইংরেজি বিভাগের বক্তা রুপে যোগদান করে ও পরে ১৯৬৮ সনে গুয়াহাটি বিশ্ববিদ্যালয়ে ইংরেজি বিভাগে যোগদান করেন।http://www.gauhati.ac.in/english/about/history.htm , আহরণ ২১.০৯.২০১১।   সাহিত্যিক জীবন বিদ্যালয়ে অধ্যয়ন করার সময় থেকে ভবেন বরুয়া সাহিত্যিক জীবনে প্রবেশ করেন ও ১৯৫৩ সনে নতুন পৃথিবী নামক একটি কাব্য সংকলন প্রকাশ করেন। ১৯৭৭ সনে প্রকাশ পাওয়া সোনালী জাহাজ গ্রন্থ তাকে অসমীয়া আষা|অসমীয়া]] কবির প্রথম শারীতে উপনীত করে। এই গ্রন্থটি ১০০টি স্বরচিত ও ১৫টি অনুবাদিত কবিতার সংকলন। এই গ্রন্থের জন্য তিনি ১৯৭৮ সনে অসম উপত্যকা সাহিত্য ও ১৯৭৯ সনে সাহিত্য অকাদেমি পুরস্কার লাভ করেন। মানব জীবন, প্রকৃতি, ব্রহ্মাণ্ড ও কলা ইত্যাদির বিচিত্রতা এই পুস্তকে অঙ্কিত হয়েছে । সামাজিক সচেতনা প্রকাশ করা ছাড়াও কবিতার ভাষা ও গঠন ইত্যাদি দিকে বিশেষ গুরুত্ব দেওয়া হয়েছে।  তার অন্যান্য গ্রন্থ হচ্ছে পন্ধেরটা কবিতা, প্রসঙ্গ: বাণীকান্ত, প্রসঙ্গ: কবিতা, ভবেন বরুয়ার কবিতার আবৃত্তি ইত্যাদি।  ১৯৯০ সনে সাহিত্য অকাদেমির প্রতিনিধি রুপে ইউরোপে অনুষ্ঠিত হওয়া সাহিত্য সন্মিলনে অংশগ্রহণ করেছিলেন। তথ্যসূত্র  বিষয়শ্রেণী:১৯৪১-এ জন্ম বিষয়শ্রেণী:সম্ভাব্য জীবিত ব্যক্তি বিষয়শ্রেণী:অসমীয়া সাহিত্যিক বিষয়শ্রেণী:অসমীয়া সাহিত্য আকাদেমি পুরস্কার বিজয়ী বিষয়শ্রেণী:জীবিত ব্যক্তি বিষয়শ্রেণী:১৯৩৯-এ জন্ম বিষয়শ্রেণী:অসমীয়া ভাষার কবি
অরুণ চন্দ্র গুহ একজন ভারতীয় রাজনীতিবিদ। তিনি ১৯৫২, ১৯৫৭ এবং ১৯৬২ খ্রিস্টাব্দে ভারতীয় জাতীয় কংগ্রেসের সদস্য হিসাবে পশ্চিমবঙ্গের বারাসাত আসন থেকে ভারতের সংসদের নিম্নকক্ষ লোকসভায় নির্বাচিত হয়েছিলেন। তিনি অগ্নিযুগের বিপ্লবী, যুগান্তর দলের নেতা ও শ্রীসরস্বতী প্রেসের অন্যতম প্রতিষ্ঠাতা। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৪৭,    তথ্যসূত্র    বহিঃসংযোগ   ভারতীয় সংসদের দাপ্তরিক ওয়েবসাইটে প্রাপ্ত অরুণ চন্দ্র গুহের জীবনী  বিষয়শ্রেণী:১৮৯২-এ জন্ম বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:প্রথম লোকসভার সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:তৃতীয় লোকসভার সদস্য বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:বরিশাল জেলার ব্যক্তি বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
সেরছিপ জেলা ভারতের মিজোরাম রাজ্যের এগারোটি প্রশাসনিক জেলার মধ্যে অন্যতম। জেলাটির আয়তন ১৪২১.৬০ বর্গকিলোমিটার। জেলার প্রশাসনিক সদর দফতর সেরছিপ শহরে অবস্থিত। এই জেলাটি ১৯৮৯ সালের ১৫ সেপ্টেম্বর বৃহত্তর আইজল জেলা থেকে বের করে তৈরি করা হয়। ২০১১ সালের জনগণনা অনুসারে ভারতের জেলাগুলির মধ্যে সবচেয়ে বেশি সাক্ষরতার হার রয়েছে এখানে এবং সাইহার পরে মিজোরামের দ্বিতীয় জনবহুল জেলা সেরছিপ।   ভূগোল  জেলাটি উত্তর ও উত্তর-পশ্চিমে আইজল জেলা, পশ্চিম এবং দক্ষিণে লুংলেই জেলা, দক্ষিণ-পূর্বে মায়ানমার দেশ(বার্মা), এবং পূর্বে চাম্ফাই জেলা দ্বারা সীমাবদ্ধ. জেলাটি বেশিরভাগ পার্বত্য অঞ্চল এবং কিছু ছোট নদীর অববাহিকা নিয়ে গঠিত। অববাহিকা অঞ্চল্টি কৃষিক্ষেত্রে ব্যবহৃত হয়। সেরছিপ জেলাটি ম্যাট নদী এবং তুইকুম নদীর মাঝখানে অবস্থিত। তুইকুম নদীর জল সেরছিপ শহরে জনসাধারণের পানীয় জলের জন্য ব্যবহার করা হয় এবং ম্যাট নদীর জল সেরছিপের "চালের বাটি" হিসাবে বিবেচিত জাওলপাইতে সেচের কাজে ব্যবহার করা হয়। মিজোরামের সর্ব্বোচ্চ জলপ্রপাত ভানতাং জলপ্রপাতটি লাউ নদীর ওপর থানাজল শহর থেকে প্রায় ৫ কিলোমিটার (৩.১ মাইল) দক্ষিণে অবস্থিত।  সমুদ্রপৃষ্ঠ থেকে জেলাটির গড় উচ্চতা ৮৮৮ মিটার (২,৯১৩ ফুট)। এর গড় বার্ষিক দৈনিক তাপমাত্রা ১৫ ডিগ্রি সেলসিয়াস থেকে ২৭ ডিগ্রি সেন্টিগ্রেড পর্যন্ত থাকে এবং বৃষ্টিপাত মাঝারি হয়।।   প্রশাসনিক বিভাগ  জেলাটি জেলাশাসক দ্বারা পরিচালিত হয় যার অফিস সেরছিপ শহরে। একচল্লিশটি গ্রাম সহ তিনটি মহকুমা (শহরতলির তহসিল)) এবং সার্চশিপ সদর, উত্তর ভানাইলাইফাই এবং থেনজল- এই তিনটি শহর নিয়ে জেলাটি গঠিতOther sources state the total number of villages as forty-two.    জনমিতি  ২০১১ সালের জনগণনা অনুসারে সেরছিপ জেলার জনসংখ্যা ৬৪,৯৩৭ জন, যা প্রায় মার্শাল দ্বীপপুঞ্জের জনসংখ্যার সমান। জনসংখ্যার বিচারে ভারতের ৬৪০টি জেলার মধ্যে এটির অবস্থান ৬২৬তম। জনসংখ্যার প্রায় এক তৃতীয়াংশ সেরছিপ শহর এবং তার আশেপাশে বসবাস করে। জেলাটির জনসংখ্যার ঘনত্ব প্রতি বর্গকিলোমিটারে ৪৬ জন (১২০ জন/বর্গ মাইল)। ২০০১-২০১১ এর দশকে এর জনসংখ্যা বৃদ্ধির হার ছিল ২০.৫৬%। সেরছিপে প্রতি ১০০০ জন পুরুষের জন্য ৯৭৭ জন নারী রয়েছেন এবং সাক্ষরতার হার ৯৭.৯১%।    উদ্ভিদকুল ও প্রাণিকুল  ১৯৯১ সালে এই অঞ্চলটিতে ৩৫ বর্গকিলোমিটার এলাকা জুড়ে খাওংলুং বন্যপ্রাণী অভয়ারণ্য গড়ে তোলা হয়।   তথ্যসূত্র   বিষয়শ্রেণী:মিজোরামের জেলা বিষয়শ্রেণী:সেরছিপ জেলা বিষয়শ্রেণী:১৯৯৮-এ মিজোরামে প্রতিষ্ঠিত  en:Serchhip district
হুজাইফা ভাস্তানভি (জন্ম ১ জুন ১৯৭৯) একজন ইসলামী পণ্ডিত, লেখক এবং শিক্ষাবিদ। তিনি জামিয়া ইসলামিয়া ইশাতুল উলুম, আক্কালকুয়ার নির্বাহী পরিচালক এবং শিক্ষা প্রধান হিসেবে দায়িত্ব পালন করেন। ভাস্তানভি ইসলামি শিক্ষা, সমাজসেবামূলক কার্যক্রম এবং শিক্ষাগত লেখালেখির সঙ্গে সক্রিয়ভাবে যুক্ত রয়েছেন।   প্রাথমিক জীবন এবং শিক্ষা  হুজাইফা ভাস্তানভির জন্ম ১৯৭৯ সালের ১ জুন গুজরাটের সুরাট জেলার ভাস্তানে জন্মগ্রহণ করেন। তিনি আক্কালকুয়ার জামিয়া ইসলামিয়া ইশাতুল উলূম থেকে তার প্রাথমিক ও উচ্চতর ইসলামী শিক্ষা সম্পন্ন করেন। সেখানে তিনি ২০০২ সালে স্নাতক ডিগ্রি অর্জন করেন। তিনি এই প্রতিষ্ঠানের প্রতিষ্ঠাতা ও চেয়ারম্যান গোলাম মুহাম্মদ ভাস্তানভির পুত্র।  ২০০২ সালে স্নাতক হওয়ার পর ভাস্তানভি জামিয়া ইসলামিয়া ইশাতুল উলুম, আক্কালকুয়ায় শিক্ষক হিসেবে কাজ শুরু করেন। তিনি সেখানে সহীহ আল-বুখারী এবং সুনান আল-তিরমিযীর পড়ান। পরবর্তীতে, তিনি প্রতিষ্ঠানের নির্বাহী পরিচালক হিসেবে নিযুক্ত হন। তিনি প্রতিষ্ঠানে প্রশাসনিক ও শিক্ষাগত সংস্কার তত্ত্বাবধান করেন।  ভাস্তানভির ইসলামী পণ্ডিত মুহাম্মদ তাকি উসমানির সাথে আধ্যাত্মিক সম্পর্ক রয়েছে এবং তিনি ভারতে তার শিক্ষার প্রচারে জড়িত রয়েছেন।  ইসলামিক আর্থিক সাক্ষরতা এবং সম্প্রদায় কল্যাণ কর্মসূচির প্রচেষ্টায় তিনি ভূমিকা রেখেছেন।  ২০২০ সালে কোভিড-১৯ লকডাউনের সময়, ভাস্তানভি আটকে পড়া ছাত্রদের নিরাপদে তাদের বাড়িতে ফিরিয়ে আনার জন্য সহায়তা করেন। তিনি আন্তঃধর্মীয় সংলাপ এবং প্রান্তিক সম্প্রদায়ের মধ্যে শিক্ষার প্রচারের উদ্যোগও নিয়েছিলেন।  ২০২৩ সালে, সৌদি আরবের বাদশাহ সালমান তাকে হজ্জের জন্য আমন্ত্রণ জানান। সৌদি সরকারের হজে আমন্ত্রণ জানানো তার ইসলামী শিক্ষা এবং নেতৃত্বে অবদানের স্বীকৃতি হিসেবে বিবেচিত হয়।  ২০২৪ সালে, ভাস্তানভি ব্রিকস মুসলিম ধর্মীয় নেতাদের সভায় ভারতের প্রতিনিধিত্বকারী হিসেবে অংশ নেন। তিনি সেখানে ধর্মগুলির মধ্যে শান্তিপূর্ণ সহাবস্থান এবং বিশ্ব শান্তি বৃদ্ধির উপর জোর দিতে বলেন।   সাহিত্যকর্ম  ভাস্তানভি বেশ কয়েকটি গ্রন্থ রচনা করেছেন। এর মধ্যে রয়েছে সফরনামা-ই-জুনুবি আফ্রিকা (দক্ষিণ আফ্রিকার ভ্রমণকাহিনী) এবং উর্দু জবান ওয়া আদব কে ফরোগ মে মাদারিস-ই-ইসলামিয়া কি বে-লাউথ খিদমত (উর্দু ভাষা ও সাহিত্যের প্রসারে মাদ্রাসাগুলোর নিঃস্বার্থ অবদান)।তিনি মাসিক  সংবাদপত্র শাহরাহ-ই-ইলমে ইসলামী শিক্ষা এবং সমসাময়িক বিষয় নিয়ে নিবন্ধও লিখেছেন। তিনি এই পত্রিকার সম্পাদক হিসেবে কাজ করেন।   তোহফা-ই-রমজান (রমজানের উপহার)  ইসলাম কি বুনিয়াদি তালিমাত সে ওয়াকফিয়াত (ইসলামের মৌলিক শিক্ষাগুলো বোঝা)  মাকাসিদে-নুযুল-এ-কুরআন (কুরআন নাজিলের উদ্দেশ্য)  সিরাত-উন-নবী ( নবী মুহাম্মদের জীবনী)  হালাত হযরত মাহদী অর আলামত-এ-ক্বিয়ামত ( মাহদীর পরিস্থিতি এবং বিচার দিনের লক্ষণ)   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতের উর্দু লেখক বিষয়শ্রেণী:দেওবন্দি ব্যক্তি বিষয়শ্রেণী:ভারতীয় সুন্নি মুসলিম পণ্ডিত বিষয়শ্রেণী:১৯৭৯-এ জন্ম
মাসবাতা ক্লাস (বিকল্পভাবে উচ্চারণ করা হয়ে থাকে মাজাবাথা ক্লাস, জন্ম: ৩ ফেব্রুয়ারি ১৯৯১) একজন দক্ষিণ আফ্রিকার নারী ক্রিকেটার, যিনি ২০১০ সালে দক্ষিণ আফ্রিকার জাতীয় মহিলা ক্রিকেট দলের হয়ে ৫টি একদিনের আন্তর্জাতিক এবং ১২টি টি-২০ আন্তর্জাতিক ম্যাচ খেলেছেন।  ২০১৮ সালের মার্চে, তিনি ২০১৮-১৯ মৌসুমের জন্য দক্ষিণ আফ্রিকার জাতীয় দলের সাথে চুক্তিবন্ধ ১৪ জন খেলোয়াড়ের মধ্যে অন্যতম একজন ছিলেন। ২০১৮ সালের অক্টোবরে, ওয়েস্ট ইন্ডিজে অনুষ্ঠিতব্য ২০১৮ আইসিসি মহিলা বিশ্ব টুয়েন্টি২০ প্রতিযোগীতার জন্য দক্ষিণ আফ্রিকা দলের জন্য নির্বাচিত হন।  তথ্যসূত্র  বহিঃসংযোগ      বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকার নারী ক্রিকেটার বিষয়শ্রেণী:দক্ষিণ আফ্রিকার নারী একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকার নারী টুয়েন্টি২০ আন্তর্জাতিক ক্রিকেটার বিষয়শ্রেণী:২০২২ কমনওয়েলথ গেমসের ক্রিকেটার বিষয়শ্রেণী:নর্থ ওয়েস্টের মহিলা ক্রিকেটার বিষয়শ্রেণী:কমনওয়েলথ গেমসে দক্ষিণ আফ্রিকান প্রতিযোগী বিষয়শ্রেণী:দক্ষিণ আফ্রিকার নারী টেস্ট ক্রিকেটার বিষয়শ্রেণী:নারীদের একদিনের আন্তর্জাতিকে হ্যাট্রিক লাভকারী বিষয়শ্রেণী:নর্দার্নস ওম্যানের ক্রিকেটার
চিরক্কাল () ভারতের কেরালা রাজ্যের কণ্ণুর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে চিরক্কল শহরের জনসংখ্যা হল ৪৩,২৯০ জন। এর মধ্যে পুরুষ ৪৮% এবং নারী ৫২%।  এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮২%। সারা ভারতের সাক্ষরতার হার ৫৯.৫%, তার চাইতে চিরক্কল এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর  en:Chirakkal, Kannur